laion/Wikipedia-Exotic huggingface dataset:
ליגת המשנה ההולנדית

ליגת המשנה ההולנדית (בהולנדית: Eerste divisie) היא הליגה השנייה בחשיבותה בכדורגל ההולנדי, היא הוקמה בשנת 1956. הליגה הוקמה בשנת 1956 כליגה כפולה בעלת צמד מחוזות בני 16 קבוצות בכל מחוז, כאשר הקבוצה שסיימה ראשונה בכל מחוז מעפילה לליגה הבכירה, והאחרונה יורדת לליגה השלישית, בסך הכל שתי עולות ושתי יורדות. שיטה זו פעלה עד לעונת 1962/63 אז צומצמה הליגה לליגה בודדת בת 16 קבוצות, בעלת שתי עולות ושתי יורדות. בעונת 1966/67 הוגדלה הליגה לכ-20 קבוצות בשיטה של שתי עולות ושתי יורדות. בעונה הבאה, 1967/68 הוחלט כי האחרונה בטבלה תרד ישירות לליגה השלישית בעוד צמד הקבוצות במקום שמעליה יתמודדו בצמד משחקי פלייאוף כנגד הירידה. החל משנות ה-70 של המאה העשרים שונה מבנה הליגה מספר רב של פעמים ושיטת העולות התקבעה על עולה בודדת ופלייאוף עלייה מורחב עבור שאר קבוצות הצמרת, בין ארבע לשמונה קבוצות בכל עונה אשר התחרו לעיתים בליגה פנימית ולעיתים בשיטת ההצלבה, מקום שני כנגד מקום תשיעי וכן הלאה. בעשור השני של המאה העשרים והאחת התקבעה שיטת קבוצות המילואים, כאשר חלק מקבוצות הליגה הראשונה מחזיקות קבוצת בת בליגה השנייה. בליגת המשנה משחקות 20 קבוצות, כל קבוצה משחקת צמד משחקים כנגד כל אחת מקבוצות הליגה, בית וחוץ, בסך הכל 38 משחקים. בסיום שני הסבבים הקבוצות במקום הראשון והשני מעפילות ישירות לליגת העל ההולנדית, בעוד הקבוצות שסיימו במקומות שלוש עד שמונה מעפילות לפלייאוף על הכרטיס השלישי בו יתחרו נגד הקבוצה שסיימה במקום ה-16 בליגה הבכירה על הכרטיס השלישי. הקבוצה שסיימה במקום האחרון בליגה נושרת לליגה השלישית. במידה שקבוצת מילואים מסיימת במקומות 1–8 הקבוצה הבאה בתור אחריה תתפוס את מקומה, במידה וקבוצת מילואים מסיימת במקום האחרון היא לא תרד לליגה השלישית, אלא אם הקבוצה שסיימה ראשונה בליגה השלישית היא קבוצות מילואים אחרת או שקבוצת האם שלה ירדה מן הליגה הראשונה באותה עונה. במקרה בו קבוצת המילואים סיימה במקום ה-20, הקבוצה שסיימה במקום ה-19 שאינה קבוצת מילואים תרד לליגה השלישית במקומה. קבוצות הליגה לעונת 2023/24 סיימה במקום השני אך האלופה אייאקס II משמשת כקבוצת מילואים ולכן לא יכולה להעפיל לליגה הראשונה החל מעונה זו יורדת אחת ישירה המועדון התאחד עם DS79 והפך לדורדרכט 90 החל מהעונה זו עולה אחת ישירה, שש קבוצות מהליגה השנייה מתמודדות בפליאוף על שני כרטיסים לליגה הבכירה בעונה זו ירדו שתי קבוצות באופן ישיר החל מעונה זו מתקיים פלייאוף ירידה בנוסף ליורדות ישירות זכתה בגביע באותה עונה ותשחק בעונה הבאה בגביע אירופה למחזיקות גביע החל מעונה זו שתי עולות ישירות החל מעונה זו שלוש קבוצות יורדות החל מעונה זו, עולה אחת ישירה ופלייאוף על הכרטיס הנותר בעקבות איחוד הקבוצות דן האג ודן האג ADO, שלוש קבוצות עלו בעונה זו החל מעונה זו לא התקיים פלייאוף ירידה עקב משבר כלכלי התפרקה הקבוצה וויתרה על מקומה בליגה בעונה זו הורחבה הליגה, שלוש עולות ויורדת אחת התמזג בהמשך לפ.צ. אמסטרדם
ודים פרלמן

ודים ואלרייביץ' פרלמן (באנגלית: Vadim Perelman, ברוסית: Вадим Перельман; נולד ב-8 בספטמבר 1963, קייב) הוא שחקן, במאי קולנוע, תסריטאי ומפיק אמריקאי יהודי. יליד קייב במשפחתו של ולרי פרלמן, המהנדס הראשי של תחנת הכוח קנבסקאיה, ואשתו ז'אנה רוואלסקאיה, הוא גר בדירה משותפת ברחוב גורקי עד גיל תשע. אביו נהרג בתאונת דרכים בשנת 1972. בשנת 1977 היגר עם אמו לקנדה דרך איטליה. למד באוניברסיטת אלברטה שבטורונטו. מאז 1990 מתגורר בלוס אנג'לס. בשנת 2003 צילם את סרט הביכורים שלו, "בית של חול וערפל", שמומן על ידי סטיבן ספילברג, המבוסס על הרומן באותו שם מאת אנדרה דיובוס, עם ג'ניפר קונלי ובן קינגסלי. הסרט קיבל שלוש מועמדויות לפרס אוסקר. בשנת 2007 צילם את סרטו הבא, "החיים לנגד עיניה", בכיכובה של אומה תורמן. בשנת 2013 צילם את סדרת הטלוויזיה "אפר" עבור ערוץ "רוסיה" עם יבגני מירונוב וולדימיר משקוב בתפקידים הראשיים. בשנת 2015 צילם את הסדרה "בגידות" עבור ערוץ TNT. בכיכובם של ילנה ליאדובה, קיריל קיארו, יבגני סטיצ'קין וגלאפירה טרחאמובה. זכה בפרס TEFI בשנת 2016 בקטגוריית הבמאי הטוב ביותר. בשנת 2020 סרטו "שיעורים בפרסית", נשלח כמועמד מטעם בלארוס לפרס אוסקר לסרט הבינלאומי הטוב ביותר. 2003 – בית של חול וערפל 2007 – החיים לנגד עינייה 2013 – אפר 2015 – בגידות 2016 – עצי אשוח 5 2017 – קנה אותי 2018 – מעבר דייטלוב 2020 – שיעורים בפרסית 2003 – בית של חול וערפל 2003 – בית של חול וערפל 2007 – החיים לנגד עינייה 2015 – בגידות – עבריין מדיה וקבצים בנושא ודים פרלמן בוויקישיתוף ודים פרלמן, ברשת החברתית אינסטגרם ודים פרלמן, במסד הנתונים הקולנועיים IMDb (באנגלית) ודים פרלמן, באתר AllMovie (באנגלית) ודים פרלמן, במסד הנתונים הקולנועיים KinoPoisk (ברוסית) ודים פרלמן, באתר MusicBrainz (באנגלית) ודים פרלמן: "אני מחשיב עצמי כבמאי רוסי" Голливудский режиссёр Вадим ПЕРЕЛЬМАН: «Спилбергу моя картина понравилась!» — Светская хроника и ТВ | KP.UA Лион Надель. «А мне плевать, мне очень хочется» (К 40-летию создания «Нинки») "Двое в игре". Российская газета. נבדק ב-2013-04-27.
סאטורן סדרה S

סאטורן סדרה S (באנגלית : Saturn S series) היא מכונית משפחתית גדולה וקומפקטית מתוצרת חטיבת תאגיד סאטורן (אנ') (קרוי גם : Saturn LLC) מבית ג'נרל מוטורס אשר יוצר בין השנים 2002–1990 (דגם שנת 1991) בארצות הברית 5 דלתות מספר מושבים : 5 מנוע קדמי-רוחבי מנועי בנזין סוג הנעה : הנעה קדמית 4x2 4 דלתות סדאן 2 דלתות קופה (1998-1990) 3 דלתות קופה (2002-1999) 5 דלתות סטיישן שנת 1991 - 48,629 (הערכה) שנת 1992 - 169,959 שנת 1993 - 244,621 שנת 1994 - 267,518 שנת 1995 - 302,988 שנת 1996 - 294,198 שנת 1997 - 314,992 שנת 1998 - 219,765 שנת 1999 - 275,633 שנת 2000 - 169,866 שנת 2001 - 117,842 שנת 2002 - לא דווח דור ראשון - דגם סדאן יוצר בין השנים 1990–1995, דגם סטיישן יוצר בין השנים 1993–1995, דגם קופה יוצר בין השנים 1990–1996 דור שני - דגמי סדאן וסטיישן יוצרו בין השנים 1996–1999, דגם קופה יוצר בין השנים 1997–1999 דור שלישי - יוצר בין השנים 2000–2002 (כל הדגמים) "סאטורן סדרה S", שנת 1994 "סאטורן סדרה S", שנת 1996 "סאטורן סדרה S", שנת 1996 - מבט לתא הנהג ולוח מחוונים "סאטורן סדרה S", דור שלישי "סאטורן סדרה S" - ספורט-קופה, דור ראשון "סאטורן סדרה S" - ספורט-קופה, דור ראשון, שנת 1992 "סאטורן סדרה S" - ספורט-קופה, דור שני "סאטורן סדרה S" - ספורט-קופה, דור שני "סאטורן סדרה S" - ספורט-קופה, דור שלישי "סאטורן סדרה S" - ספורט-קופה, דור שלישי "סאטורן סדרה S" - סטיישן, דור ראשון "סאטורן סדרה S" - סטיישן, דור שני "סאטורן סדרה S" - סטיישן, דור שלישי סאטורן סקיי סאטורן רילאי סאטורן אאוטלוק סאטורן סדרה L (אנ') מדיה וקבצים בנושא סאטורן סדרה S בוויקישיתוף "סאטורן סדרה S" שנת 1995 saturnfans.com/Company/2004/1995slmoststolen "סאטורן סדרה S", דגם סדאן, שנת 1991 - מבחני בטיחות safercar.gov/Vehicle+Shoppers/5-Star+Safety+Ratings "סאטורן סדרה S", דגם סדאן, שנת 2002 - מבחני בטיחות safercar.gov/Vehicle+Shoppers/5-Star+Safety+Ratings "סאטורן סדרה S" guideauto.com/new-saturn-expression-series-accessories-make-it-easy-to-personalize-saturn-coupe "סאטורן סדרה S" דגם "sc2" nytimes.com/1999/02/07/automobiles/behind-the-wheel-saturn-sc2
Whoa Oh! (Me vs. Everyone)

"Whoa Oh! (Me vs. Everyone)" (בעברית: "אנחנו לא מדברים יותר") הוא סינגל שהוקלט על ידי הלהקה האמריקאית פוראבר דה סיקסט קידס, ביחד עם הזמרת-יוצרת האמריקאית סלינה גומז, מתוך האלבום, Underdog Alma Mater. במקור, יצא השיר בשנת 2008 ללא גומז, אך בשנת 2009 יצא ביחד איתה. השיר הגיע למקום ה-38 במצעד 40 שירי המיינסטרים. השיר נכתב על ידי אוסטין בלו, קיילב טורמן וג'ונתן קוק והופק על ידי ג'וף רוקוול ומאט סקוויר. השיר יצא לאור ב-1 באפריל 2008, כסינגל מתוך האלבום Underdog Alma Mater של הלהקה, תוך שבמאי 2009 הוחלט להוציא גרסת רמיקס בה התארחה הזמרת סלינה גומז, שלא הייתה שותפה לכתיבת הרמיקס. פרק זמן לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-10 מיליון השמעות. מידע על הסינגל "Whoa Oh! (Me vs. Everyone)" באתר מיוזיק בריינז סרטון השיר "Whoa Oh! (Me vs. Everyone)" באתר יוטיוב Forever The Sickest Kids – Whoa Oh! (Me vs. Everyone) (באנגלית), נבדק ב-2020-06-25 Whoa Oh! (ft. Selena Gomez) Lyrics by Forever The Sickes, www.streetdirectory.com (באנגלית) Mainstream Top 40 Recurrents Chart, Billboard Whoa Oh! (Me vs Everyone), נבדק ב-2020-06-25
ימים של שקט (שיר)

"ימים של שקט" הוא שיר משנת 2000 שכתבה ירדן בר כוכבא, הלחין אבי גרייניק וביצעה להקת לולה. חברת ההרכב ירדן בר־כוכבא כתבה את השיר על רקע האבל והקושי שלה להתמודד עם מותו של אביה, האלוף במיל' משה בר כוכבא. השיר מדבר על ימים של שקט המגיעים לאחר כאוס וסערה, ומתקשר לסיפור תיבת נוח. זאת – בניגוד לסברות שהשיר נכתב על הציפייה לשלום, על רקע ועידת קמפ דייוויד שהתקיימה סמוך ליציאת השיר לאור. למרות שיכול להיות שהשיר נכתב כנראה כתגובה לבאג 2000, כיוון שהשיר יצא בינואר 2000. אבי גרייניק הלחין את השיר והוא נכלל באלבום היחיד שיצר ההרכב. שיר זה היה הלהיט היחיד שבלט מן האלבום, אשר נקרא על שמו. במצעד הפזמונים העברי השנתי של רשת ג' לשנת תש"ס (2000) דורג השיר במקום התשיעי. בשנת 2022, ערב חג הפסח ועל רקע גל הטרור, פרסמה חבורת זהו זה! גרסת כיסוי לשיר. מילות השיר "ימים של שקט", באתר שירונט לולה - ימים של שקט, סרטון באתר יוטיוב (אורך: 3:15) שיר אחד, באתר כאן – תאגיד השידור הישראלי מירה חובב, זמר לשבת, באתר התנועה הרפורמית ימים של שקט – פזמונט, באתר pizmonet.co.il זהו זה! | ימים של שקט (שיר), סרטון בערוץ "כאן 11", באתר יוטיוב
עמירם אליאסף

עמירם אליאסף הוא קצין צה"ל במילואים בדרגת תת-אלוף, כיהן כמפקד בסיס חצרים ומפקד בסיס רמון בחיל האוויר הישראלי. עמירם אליאסף התגייס לקורס טיס מס' 61 אותו סיים בהצטיינות במגמת קרב. במלחמת יום הכיפורים לחם כטייס קרב בטייסת הפנטומים 201. ערך 38 גיחות בחזית מצרים וסוריה. בין השאר השתתף בקרב אל-מנצורה. שימש מדריך בקורס טיס, מפקד מגמה בבית הספר וחבר בצוות האירוורבטי של חיל האוויר. ב-1981 מונה למפקד טייסת 69, טייסת מטוסי פנטום. בפתיחת מלחמת לבנון הראשונה השתתפה הטייסת במבצע ערצב 19, במבצע תקיפת סוללות טילי הקרקע אוויר של הסורים השמידה הטייסת בפיקודו 11 מתוך 19 סוללות הטילים שהושמדו במלחמה, (כולל השמדת סוללת SA-8 בפעם הראשונה בעולם). בהמשך המלחמה הוביל מבנה לתקיפת סוללת טילי נ"מ SA-6 בסוריה. את התקיפה ביצע ביעף צליפה בתותחים לאחר תקלה שמנעה ממנו יכולת להשתמש בפצצות, והשמיד את הסוללה. על פעולתו זו קיבל את צל"ש מפקד חיל האוויר. בשנים 1983–1985 פיקד על טייסת 133, טייסת מטוסי F-15. עמירם אליאסף פיקד על בסיס רמון, בתקופת כהונתו קיבל את פרס הבסיס המצטיין הצה"לי מידי הרמטכ"ל אהוד ברק, בעיקר על הקליטה המוצלחת של מסוקי האפאצ'י בבסיס. פיקד על בסיס חצרים. בעקבות תאונת אימונים באפריל 1993, במהלכה נפגעו קל חיילים מירי מטוסים, החליט מפקד חיל האוויר הרצל בודינגר להפסיק את תפקידו של אליאסף ובעקבות כך פרש משירות הקבע, עמירם אליאסף החליט להשתחרר למרות הצעות שקיבל ממפקד חיל האוויר לתפקידים בכירים אחרים בחיל האוויר. לאחר שחרורו כיהן כחבר מועצת כפר שמריהו וכדירקטור בחברת תאת טכנולוגיות. כמו כן עבד בחטיבת המל"טים של התעשייה האווירית לישראל. עמירם אליאסף בעל תואר ראשון בהיסטוריה ופסיכולוגיה מאוניברסיטת בר-אילן ותואר שני במינהל ציבורי מאוניברסיטת הרווארד וכן בוגר תוכנית העמיתים של קרן וקסנר. רעייתו היא הציירת סמדר אליאסף. מדיה וקבצים בנושא עמירם אליאסף בוויקישיתוף עמירם אליאסף באתר הגבורה עמירם אליאסף על מבצע הגבורה שלו, יולי 2008 פוסט בפייסבוק עמרי אסנהיים, ידידותי למשתבש, באתר nrg‏, 13 בינואר 2006
קונק

קונק (בצרפתית: Conques) הוא כפר במחוז אוורון, בחבל אוקסיטניה, בדרום צרפת. קונק, המופיע כאחד הכפרים היפים ביותר בצרפת, נמצא כ -30 ק"מ ממזרח לפיגאק ו -35 ק"מ צפונית לרודז, במחלקת Aveyron במרכז המאסיף. קונקס יושב על שפת הערוץ של נהר דורדון, בסביבה יפהפייה מוקפת הרים ויערות. הגישה מדרום היא לאורך קטע נהר אטרקטיבי במיוחד. במרכז קונק יש שרידים מחומות העיר והשערים המקוריים, ואוטמים ברחובות הכפר הצרים (שרבים מהם מרוצפים באבנים מרוצפות) ועם הרבה בתים מימי הביניים המשובחים הפרושים על צלע הגבעה – נראה כמעט שלכל הבתים יש נופים נהדרים. לתוך העמק שמתחת. אחד האתרים החשובים בכפר היא כנסיית המנזר סנט-פוי (אנ'). מדיה וקבצים בנושא קונק בוויקישיתוף אתר האינטרנט הרשמי של קונק (בצרפתית) Conques travel guide, FRANCE THIS WAY ערך זה הוא קצרמר בנושא יישובים ובנושא צרפת. אתם מוזמנים לתרום לוויקיפדיה ולהרחיב אותו.
וירגה

וִירְגָּה, או גשם תלוי, היא תופעה מטאורלוגית המתארת משקעים, שהתאדו לפני הגיעם לקרקע. לעיתים מדובר בטיפות גשם בעלות קוטר קטן, אך כאשר האידוי נעשה בגובה רב, מדובר בגבישים קטנים של קרח, המתאדים בעודם באוויר. התופעה מתרחשת לרוב, כתוצאה מלחות נמוכה מתחת לענן אשר גורמת להתאדות הטיפות טרם הפגיעה בקרקע. במקביל קיימת התקררות מקומית מהירה, כתוצאה משינויים בלחץ האטמוספירי של האוויר בקרבת הקרקע. תופעת הווירגה שכיחה למדי באזורי המדבר, כדוגמת הנגב. התופעה מתרחשת תכופות גם בענני צירוס. באזורים הגבוהים בהם נמצאים עננים הסירוס הלחות נמוכה וכתוצאה מכך מתאדות הטיפות הנוצרות. אחת מתוצאות תופעת הווירגה היא בהשפעה דרסטית על מזג האוויר המקומי. האידוי של משקעים רבים גורם להתחממות מקומית מהירה תוך זמן קצר. תופעה נוספת של הווירגה היא בהיווצרות מהירה למדי של ערפילים, דבר המקשה על הראות ועשוי להיות מסוכן לתעופה. תופעת הווירגה יכולה להעיד, לעיתים קרובות, על הימצאות קרובה של ענני קומולונימבוס. הווירגה עשויה ליצור מצגי יופי נדירים, בעיקר בסמוך לשקיעת השמש, כאשר אור השקיעה האדום משתקף ברסיסי הטיפות רגע לפני אידויים. תמונות וירגה מתוך מנוע החיפוש של גוגל
פייר אנג'לי

פייר אנג'לי (באנגלית: Pier Angeli‏; 19 ביוני 1932 – 10 בספטמבר 1971) הייתה שחקנית קולנוע וטלוויזיה אמריקאית ממוצא איטלקי. נולדה בקליארי, סרדיניה בשם אנה מריה פייראנג'לי, אחותה התאומה של השחקנית מריסה פאוואן. הופעתה הראשונה בקולנוע הייתה בסרט מלודרמה איטלקי בשם "מחר יהיה מאוחר מדי" (Domani è troppo tardi) לצידו של ויטוריו דה סיקה (1950) על משחקה בסרט זה זכתה בפרס האיטלקי "סרט הכסף" (Nastro d'Argento) לשחקנית הטובה ביותר. היא עברה להוליווד והוחתמה ב"מטרו גולדווין מאייר". סרטה הראשון בארצות הברית היה "טרזה" (Teresa) לצידו של רוד סטייגר. על משחקה בסרט זה זכתה בתחרות גלובוס הזהב התשיעית בפרס "השחקנית החדשה הטובה ביותר של השנה". ב-1953 שיחקה בסרט "סיפור שלוש אהבות" לצידו של קירק דאגלס שגילה בזכרונותיו כי בתקופה זו הם היו מאורסים. הייתה לה גם מערכת יחסים עם ג'יימס דין והם היו אמורים לשחק בסרט "מישהו שם למעלה אוהב אותי" אך דין נהרג ובמקומו שיחק פול ניומן. ב-1957 השתתפה בסרט "אנדרו העליז" לצידו של דני קיי בתור סלינה גאליקו, נערת קרקס. ב-1960 שיחקה בסרט הבריטי "השתיקה הזועמת" (The Angry Silence) לצידו של ריצ'רד אטנבורו. על תפקידה בסרט זה הייתה מועמדת לפרס באפט"א לשחקנית הזרה הטובה ביותר. ב-1962 שיחקה בסרט "סדום ועמורה" (אנ') בתפקיד אשת לוט. ב-1965 השתתפה בסרט המלחמה "יום לפני הכניעה". ב-1968 ביקרה בישראל והשתתפה בסרט "כל ממזר מלך" בבימויו של אורי זוהר בתפקיד איילין, אשתו של עיתונאי אמריקאי המגיע לסקר את המאורעות בישראל בתקופת מלחמת ששת הימים. בעלה הראשון היה הזמר ויק דאמון. הם היו נשואים בשנים 1954–1958 ונולד להם בן אחד, פרי (1955–2014). היא נישאה ב-1962 למלחין האיטלקי Armando Trovajoli וב-1963 נולד להם בן, הווארד. הם נפרדו ב-1969. פייר ניהלה זוגיות קצרה עם הזמר והשחקן יהורם גאון, אשר שיחק עמה בסרטו של אורי זוהר, "כל ממזר מלך". ב-10 בספטמבר 1971 נמצאה פייר אנג'לי מתה בביתה בבוורלי הילס. פורסם כי מתה ממנת יתר של ברביטורטים. מדיה וקבצים בנושא פייר אנג'לי בוויקישיתוף אתר האינטרנט הרשמי של פייר אנג'לי פייר אנג'לי, במסד הנתונים הקולנועיים IMDb (באנגלית) פייר אנג'לי, באתר AllMovie (באנגלית) פייר אנג'לי, באתר Rotten Tomatoes (באנגלית) פייר אנג'לי, במסד הנתונים הקולנועיים KinoPoisk (ברוסית) פייר אנג'לי, באתר MusicBrainz (באנגלית) פייר אנג'לי, באתר "Find a Grave" (באנגלית)
כריסטיאן קואבה

כריסטיאן אלברטו קואבה בראבו (בספרדית: Christian Alberto Cueva Bravo; נולד ב-23 בנובמבר 1991) הוא כדורגלן פרואני, המשחק בעמדת הקשר באל-פתח. קואבה התחיל את הקריירה שלו בקבוצת הנוער של ראסינג דה הואמצ'וקו. באוגוסט 2007, הצטרף לזו של אוניברסידד סן מרטין. ב-12 באפריל 2008, קואבה את הופעת הבכורה שלו בקבוצה הבוגרת בהפסד 1–3 לאוניברסידד ססאר ואייחו. ב-16 ביולי, הבקיע את שערו הראשון בקבוצה בניצחון 0–4, גם נגד אוניברסידד ססאר ואייחו. בעונת הבכורה שלו בקבוצה, קואבה כבש שני שערים ב-18 הופעות וסייע לקבוצתו לזכות באליפות, כאשר טרם מלאו לו 18 שנים. ב-3 באוגוסט 2012, קואבה חתם באוניברסידד ססאר ואייחו, אך בנובמבר שוחרר מהקבוצה. ב-24 בינואר 2013, חתם באוניון אספניולה מליגת העל הצ'יליאנית. ב-13 באוגוסט 2013 קואבה הושאל לראיו ואיקאנו מליגת העל הספרדית. כעבור 12 ימים, ערך את הופעת הבכורה שלו במועדון בהפסד 0–5 לאתלטיקו מדריד. את רוב תקופתו במועדון, קואבה העביר בקבוצת המילואים. ב-18 באוגוסט 2014, קואבה חזר לפרו וחתם באליאנסה לימה. ב-18 ביולי 2015, קואבה חתם בדפורטיבו טולוקה מליגת העל המקסיקנית. ב-2 ביוני 2016, קואבה חתם לארבע שנים בסאו פאולו מליגת העל הברזילאית. ב-22 בפברואר 2017, קואבה האריך את חוזהו במועדון עד 2021. ב-19 ביולי 2018, קואבה חתם לארבע שנים בקרסנודאר מליגת העל הרוסית. ב-7 בפברואר 2019, קואבה חזר לברזיל כאשר הושאל לסנטוס. בספטמבר 2019, שוחרר מהקבוצה לאחר שנתפס במועדון לילה. אמנם, בראיון שהעניק הבעלים של הקבוצה לערוץ טלוויזיה מקומי, הודיע כי ייפטר את מאמן הקבוצה על נקיטת פעולה זו. ב-15 בפברואר 2020, חתם בפצ'וקה. ב-11 באוגוסט 2020, קואבה הושאל לייני מלטיאספור מליגת העל הטורקית. בינואר 2021, קואבה חתם באל-פתח מליגת העל הסעודית. בצעירותו, קואבה שיחק בנבחרת הנוער של פרו. ב-1 ביוני 2011, קואבה ערך את הופעת הבכורה שלו בנבחרת הבוגרת בתיקו 0-0 נגד יפן, במסגרת גביע קירין. קואבה נכלל בסגל הנבחרת לקראת קופה אמריקה 2015, ואף כבש את השער הראשון שלו בנבחרת בהפסד 1–2 לברזיל. קואבה נכלל בנבחרת המצטיינים של הקופה. קואבה השתתף עם הנבחרת גם בקופה אמריקה 2016, מונדיאל 2018 וקופה אמריקה 2019. אישיים נבחרי קופה אמריקה: 2015 נבחרת השנה באליפות סאו פאולו: 2017 מדיה וקבצים בנושא כריסטיאן קואבה בוויקישיתוף אתר האינטרנט הרשמי של כריסטיאן קואבה כריסטיאן קואבה, ברשת החברתית פייסבוק כריסטיאן קואבה, ברשת החברתית אינסטגרם כריסטיאן קואבה, באתר Transfermarkt כריסטיאן קואבה, באתר Soccerway כריסטיאן קואבה, באתר BDFutbol כריסטיאן קואבה, באתר WorldFootball.net כריסטיאן קואבה, באתר National Football Teams כריסטיאן קואבה, באתר FootballDatabase.eu כריסטיאן קואבה, באתר ESPN
איגנץ' מולנר

איגנץ' מולנר (בהונגרית: Ignáce Molnár‏; 1 באוקטובר 1901 - 9 במרץ 1986) היה כדורגלן ומאמן כדורגל הונגרי. מולנר שיחק בקבוצות קטנות בשנות ה-20, ולאחר מכן אימן בין היתר באנטוורפ, טורינו, פנרבחצ'ה ו-נבחרת טורקיה. בישראל אימן מולנר בהפועל פתח תקווה אותה הוביל לאליפות ישראל אחת בעונת 1960/1961 (האליפות השלישית בשושלת ה-5 אליפויות ברציפות של פתח תקווה - שיא שטרם נשבר עד היום). לאחר מכן אימן מולנר גם במכבי תל אביב לעונה אחת, וחזר לאמן בחו"ל בזלצבורג ובליגה הטורקית. בתחילת שנות ה-70 פרש מולנר מעולם הכדורגל, עד שב-9 במרץ 1986 נפטר מולנר בגיל 84. עם פנרבחצ'ה: אליפות ליגת הכדורגל של איסטנבול (1): 1947/1948 ליגת העל הטורקית בכדורגל (2): 1958/1959, 1967/1968 הגביע הטורקי (1): 1967/1968 הסופר-קאפ הטורקי (1): 1967/1968 גביע הטוטו הטורקי (ספור) (1): 1967 הגביע הבלקני (1): 1966/1967 עם הפועל פתח תקווה: אליפות ישראל (1): 1960/1961 איגנץ' מולנר, באתר Transfermarkt איגנץ' מולנר, באתר WorldFootball.net פרופיל המאמן, באתר Transfermarkt
רסלמניה 18

רסלמניה 18 (או בשמו המוכר יותר WrestleMania X8) היה אחד מאירועי השלם וצפה של ארגון ההיאבקות האמריקאי, ה-World Wrestling Federation‏ (ה-WWF, כיום ה-WWE). האירוע נערך ב-17 במרץ 2002, באצטדיון הסקיי דום שבטורונטו, אונטריו, קנדה. האירוע היה האירוע ה-18 בסדרת אירועי רסלמניה בנוסף להיותו השני שהתקיים באצטדיון זה (לאחר רסלמניה 6 בשנת 1990). אירוע זה סימל את אירוע הרסלמניה האחרון תחת השם WWF, כשלאחר מכן החברה מיתגה את עצמה מחדש כ-WWE בהמשך אותה השנה. ברסלמניה זו נשבר שיא כמות הקהל שנכח באולם עם מספר של 68,237 צופים, נתון שהכניס לארגון 3.9 מיליון דולר. שנים עשר קרבות התנהלו באירוע, כולל אחד שהוקלט לתוכנית Sunday Night Heat. בקרב המרכזי, טריפל H ניצח את כריס ג'ריקו וזכה באליפות ה-WWF הבלתי מעורערת. עוד ברשימת הקרבות, דה רוק ניצח את הוליווד האלק הוגאן בקרב שהוגדר כ"אייקון נגד אייקון", סטון קולד סטיב אוסטין ניצח את סקוט הול, ואנדרטייקר ניצח את ריק פלייר בקרב ללא פסילות. מדיה וקבצים בנושא רסלמניה 18 בוויקישיתוף אתר האינטרנט הרשמי של רסלמניה 18 רסלמניה 18, במסד הנתונים הקולנועיים IMDb (באנגלית) תוצאות רסלמניה 18
ג'יימס וייסמן

ג'יימס וייסמן (באנגלית: James Wiseman; נולד ב-31 במרץ 2001) הוא כדורסלן אמריקאי, המשחק בקבוצת דטרויט פיסטונס מליגת ה-NBA. וייסמן נולד וגדל בנאשוויל שבטנסי, ובשנת 2017 עבר ללמוד ב"תיכון איסט" בממפיס, אשר מאמן קבוצת הכדורסל שלו היה כדורסלן העבר פני הארדוויי. בעונתו האחרונה בקבוצת התיכון העמיד ממוצעים של 25.8 נקודות, 14.8 ריבאונדים ו-5.5 חסימות למשחק, ובסיומה זכה בפרס "שחקן השנה של גייטורייד" המוענק לשחקן התיכונים המצטיין בארצות הברית. כמו כן שותף בשנת 2019 במשחק מקדונלד'ס אול-אמריקן ובנייקי הופ סאמיט. בנובמבר 2018 הודיע על כוונתו ללמוד באוניברסיטת ממפיס, על מנת להמשיך לשחק תחת הארדוויי אשר מונה שנה קודם לכן למאמנה הראשי. בכך חבַר לשחקן תיכונים מבטיח נוסף שהצטרף לממפיס – פרשס אצ'יווה. במשחקו הראשון עם ה"טייגרס" השיג וייסמן 28 נקודות, 11 ריבאונדים ו-3 חסימות ב-22 דקות משחק, בניצחון קבוצתו מול אוניברסיטת המדינה של קרוליינה הדרומית. יומיים לאחר משחק הבכורה הודיע עורך דינו של וייסמן כי ליגת המכללות פסלה אותו מהשתתפות בליגה, בגין תשלום של 11,500 דולר שקיבל ממאמנו פני הארדוויי בשנת 2017, לכאורה כדי לשלם על הוצאות המעבר של וייסמן ומשפחתו מנאשוויל לממפיס. בהמשך אותו היום העניק לו בית משפט של מחוז שלבי בטנסי הרשאה זמנית להשתתף במשחקי הליגה. כשעתיים לאחר מכן הציג וייסמן עוד משחק מרשים של 17 נקודות, 9 ריבאונדים ו-5 חסימות מול אוניברסיטת אילינוי בשיקגו. במשחקו השלישי קלע 14 נקודות ואסף 12 ריבאונדים, בהפסד מול אוניברסיטת אורגון. ב-20 בנובמבר ליגת המכללות קבעה את עונשו של וייסמן בגין התשלום מהארדוויי – השעיה מ-12 משחקים וקנס בסך 11,500 דולר אותם נדרש לתרום לארגון צדקה. באמצע תקופת השעייתו, ב-19 בדצמבר 2019, הודיע וייסמן כי בחר לעזוב את האוניברסיטה על מנת להתכונן באופן עצמאי לקראת דראפט ה-NBA‏ 2020, ובכך למעשה הסתיימה קריירת המכללות שלו – לאחר שלושה משחקים בלבד. בדראפט ה-NBA‏ 2020 נבחר וייסמן בבחירה השנייה, על ידי גולדן סטייט ווריורס. ג'יימס וייסמן, ברשת החברתית אקס (טוויטר) פרופיל, באתר Basketball-Reference פרופיל, באתר Sports-Reference פרופיל, באתר eurobasket פרופיל, באתר ליגת ה-NBA פרופיל, באתר ESPN וייסמן זוכה בפרס גייטורייד, באתר usatodayhss.com,‏ 19 במרץ 2019 סטטיסטיקות משחק מקדונלד'ס אול-אמריקן 2019, באתר realgm.com,‏ 27 במרץ 2019 סיכום משחק נייקי הופ סאמיט 2019, באתר USA Basketball,‏ 12 באפריל 2019 סיכום המשחק בין ממפיס ל-SCSU, באתר ESPN,‏ 6 בנובמבר 2019 ליגת המכללות פוסלת את וייסמן מהשתתפות בליגה, באתר ספורטס אילוסטרייטד, 8 בנובמבר 2019 הסטטיסטיקות של וייסמן בליגת המכללות, באתר sports-reference.com וייסמן מושעה מליגת המכללות עד לינואר, באתר הניו יורק טיימס, 20 בנובמבר 2019 וייסמן עוזב את אוניברסיטת ממפיס, באתר ESPN,‏ 19 בדצמבר 2019
שלוון קווים

שלון קווים (שם מדעי: Eirenis decemlineatus) הוא מין של נחש לא ארסי, מהסוג שלוון ממשפחת הזעמניים. בישראל נמצא בעיקר במרכז הארץ וצפונה, ובאזורים ים תיכוניים. הוא נמצא גם בטורקיה, סוריה, לבנון, ירדן, עיראק ואיראן. שלוון קווים הוא נחש בינוני וזריז שמגיע עד לאורך של 85 סנטימטרים. צבעו נע בין חום בהיר לחום כהה, וראשו רחב רק מעט מרוחב צווארו. לחלק מהפרטים יש לאורך הגוף פסים סימטרים הכהים יותר משאר הגוף, ולשאר הפרטים יש צבע אחיד לכל אורכם. ישנם גם פרטים שבהם הקווים דהויים ואינם בולטים במיוחד. הוא ניזון מחרקים ומלטאות, ולרוב הוא פעיל ביום. כשהוא אינו בפעילות הוא מוצא מסתור מתחת לאבנים ובמחילות. ראייתו טובה ולכן הוא יכול לחמוק מיד עם הופעת איום עליו למקום מחבואו. אביעד בר, גיא חיימוביץ ואמיר ארנון, זוחלים ודו-חיים בישראל - מדריך שדה, מהדורה שלישית 2022. ISBN 978-965-91880-2-4, עמודים: 195-197 מדיה וקבצים בנושא שלוון קווים בוויקישיתוף שלוון קווים, באתר ITIS (באנגלית) שלוון קווים, באתר NCBI (באנגלית) שלוון קווים, באתר GBIF (באנגלית) שלוון קווים באתר הרשימה האדומה של IUCN שלוון קווים, באתר snaker שלוון קווים, באתר מדריך לזיהוי נחשים בישראל שלוון קווים, באתר הגן למחקר זואולוגי ערך זה הוא קצרמר בנושא זוחלים. אתם מוזמנים לתרום לוויקיפדיה ולהרחיב אותו.
ביורטה

ביורטה (באנגלית: Burette) היא כלי עבודה סטנדרטי חשוב ביותר במעבדה אנליטית המשמש לטיטור. הביורטה, גליל זכוכית שקוף בעל שנתות, מאפשרת לטפטף את החומר הרצוי בצורה איטית ומדודה, בעזרת מדידת הכמות המטוטרת ניתן לבצע את החישובים הדרושים. לרוב, לביורטה מוכנס טיטרנט, דהיינו חומר שריכוזו ידוע. את הטיטרנט מטפטפים לתוך כלי קיבול, שבו מצוי האנליט (החומר שרוצים לבדוק את ריכוזו), לרוב בתוספת סמן (אינדיקטור). ככל כלי אנליטי, על הביורטה מסומנת השגיאה שלה, לרוב 0.05 ml כדי לזהות את גובה הנוזל בביורטה יש להביט מגובה פני הנוזל (למנוע שגיאת פרלקסה) על הנוזל להיות נקי מבועות והגובה נקבע מתחתית המניסקוס שיוצר הנוזל עם דפנות הביורטה ביורטה, באתר אנציקלופדיה בריטניקה (באנגלית) ערך זה הוא קצרמר בנושא כימיה. אתם מוזמנים לתרום לוויקיפדיה ולהרחיב אותו.
אולריך דרובניג

אולריך דרובניג (בגרמנית: Ulrich Drobnig;‏ 25 בנובמבר 1928, לינבורג, גרמניה – 2 במרץ 2022, המבורג) היה חוקר גרמני בתחום מדע המשפט. דרובניג למד לתואר דוקטור במשפטים באוניברסיטת המבורג ותואר שני במשפט השוואתי מאוניברסיטת ניו יורק וקיבל את שני התארים ב-1959. ב-1963 החל ללמד בפקולטה למשפטים של אוניברסיטת שיקגו. בין השנים 1975–1997 התמנה לפרופסור באוניברסיטת המבורג ושימש כמנהל מכון פלאנק בהמבורג בין השנים 1979–1996. ערך את האנציקלופדיה הבינלאומית למשפט השוואתי. Jürgen Basedow(גר'), Klaus J. Hopt(גר'), Hein Kötz(גר') (Hrsg.): Festschrift für Ulrich Drobnig zum siebzigsten Geburtstag. Mohr Siebeck, Tübingen 1998, ISBN 3-16-147075-3 דף החוקר פרופסור אולריך דרובניג באתר SSRN, Social Science Research Network הדף של אולריך דרובניג באוניבסיטת המבורג אולריך דרובניג באתר מכון מקס פלאנק ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "אולריך דרובניג".